[{"text_idx": "#000001", "text": "Urte bat gehiago, atzoko danborrada ere oso abstraktua izan genuen. Geometriaren aztarnarik ere ez: borobil, karratu, lerro zuzen... han ez zegoen horrelakorik, dena formarik gabea zen. Gaztetxeko karroza, berriz, ez zitzaidan gustatu. Indio Joxemari, Gazteen Asanbladaren maskota, Jainko mendekatzailea balitz bezala elizari tximista botatzen... zer esango dizuet ba, errukigabea iruditu zitzaidan. Nire iritziz, askoz originalagoa eta bikainagoa iazkoa, autobus laranja hura. \u201cHazte oir kanpora! Neskek alua? Mutilek zakila?\u201d."}, {"text_idx": "#000003", "text": "Gaztetxeari aitortu behar zaio, beste inori baino askoz gehiago, generoarekin zerikusia daukaten eztabaidak kaleratzea danborradan eta, uste dut, horretan lan fina egiten dutela, nahiz eta \u2013akaso?\u2013 beraiek ez diren konturatu ere egiten. Iaz, autobus laranjaren bidez, transexualitatearen gaia kaleratzea oso gauza polita eta beharrezkoa iruditu zitzaidan. Eta bandera-eramaileen kontua ere ederra da. Ez dut gogoan beti horrela izan den (ez dut uste) eta, hala ez bada, noizko kontua ote den, baina mutil banderadunak neska-jantzian ateratzea oso keinu ausarta eta aurrerakoia iruditu zait beti. Lan isil horri esker, Zestoan beste herri askotan baino errazagoa da, seguruenik, gizarteak markatzen dituen etiketa estuetatik irtetea eta norbere identitatea jendaurrean harrotasunez adieraztea. Eta hori gauza handia da, bai horixe."}, {"text_idx": "#000012", "text": "Dicen que vienen tiempos en los que, por fin, la palabra sustituira\u0301 a las armas. Ojala\u0301. Pero, \u00bfco\u0301mo conseguir que la casa del lenguaje sea habitable? Creo que nuestro futuro esta\u0301 en la respuesta."}]